stanford-oval/wikipedia huggingface dataset:
Balin lippu

| Balin lippu |
| --- | --- |
   
Balin lippu on Indonesian Balin provinssin lippu. Lipussa on Balin vaakuna keltaoranssilla pohjalla. Lippu muodostuu saman kaavan mukaan kuin muidenkin Indonesian provinssien liput, joissa on yleensä useimmiten alueen vaakuna kuvattuna vaihtelevan värisillä pohjilla. Lippua käytetään ainoastaan virallisten rakennusten edustalla ja joissakin provinssin tapahtumissa. Lippu ei ole siviililippukäytössä, vaikka sen käyttöä ei ole kielletty lailla tavallisilta kansalaisilta.
Bernard Jean

Joseph Christian Bernard Jean (s. 21. syyskuuta 1948 Kénogami, Québec, Kanada) on kanadalainen oboisti. Hän voitti ensipalkinnon oboensoitossa Québecin musiikkikonservatoriossa (1968) ja ensipalkinnot sekä oboensoitossa että kamarimusiikissa Pariisin konservatoriossa (1970, 1971). Hän suoritti opintoja myös Unkarissa. Hänen opettajiaan olivat Réal Gagnier ja Jacques Simard. Hän voitti vuonna 1966 palkinnon Kanadan musiikkikilpailussa. Vuosina 1966–1968 hän soitti englannintorvea Québecin sinfoniaorkesterissa.
Myöhemmin Jean muun muassa toimi ensioboistina Québecin sinfoniaorkesterissa ja opetti Lavalin yliopistossa, Québecin musiikkikonservatoriossa sekä Trois-Rivièresin konservatoriossa. Hänestä tuli vuonna 1972 Québecin puhallinkvintetin perustajajäsen. Hän teki kokoonpanon kanssa levytyksiä ja lisäksi kiersi Saksassa pianisti Colombe Pelletierin duokumppanina. Urkuri Monique Gendronin kanssa Jean levytti Johann Sebastian Bachin ja Georg Friedrich Händelin sonaatit sekä Bengt Hambraeusin Variations sur un thème de Gilles Vigneault -teoksen (1988). Hän perusti vuonna 1987 Ensemble St-Louis-de-Francen.
Jeanin johdolla opiskelleisiin lukeutuu Louise Pellerin.
Finnairin Laulajat

Finnairin Laulajat on suomalainen kuoro, joka aloitti nimellä Aeron Laulajat vuonna 1949.  Vuonna 1974 kuoron nimi muuttui nykyiseksi. Kuorolaiset ovat Finnairin henkilökuntaa eri ammattiryhmistä. Kuoron johtaja on vuodesta 2005 lähtien ollut Jukka Jokitalo.
Diskografia

Finnair Singers 30 Years (1979)
Christmas Card From Finnair Singers (1983)
Hymne à l'amour (1988)
Lennä mun lempeni laulu (1990)
Kunnia Korkeudessa (1992)
Satumaa (1996)
Yölento (1999)
Aiheesta muualla

Finnair Singers Facebook
Euro Hockey Challenge

Euro Hockey Challenge (EHC) on vuodesta 2011 lähtien pelattu turnausformaatti, jonka tarkoituksena on, että Euroopan pienemmät jääkiekkomaat pääsevät haastamaan isompia joukkueita.
Turnaukset

| Kausi | Mestari | Toinen | Kolmas |
| --- | --- | --- | --- |
| 2011 |  Suomi |  Ruotsi |  Tšekki |
| 2012 |  Tšekki |  Sveitsi |  Suomi |
| 2013 |  Ruotsi |  Suomi |  Norja |
| 2014 |  Ruotsi |  Suomi |  Tšekki |
| 2015 |  Tšekki |  Ruotsi |  Suomi |
| 2016 |  Suomi |  Valko-Venäjä |  Tšekki |
| 2017 |  Sveitsi |  Suomi |  Tšekki |
| 2018 |  Tšekki |  Suomi |  Ruotsi |
Flavius Koczi

| Mitalit | Mitalit | Mitalit |  |
| --- | --- | --- | --- |
|  Koczi vuonna 2009. |  Koczi vuonna 2009. |  Koczi vuonna 2009. |  |
Maa:   Romania
Miesten telinevoimistelu
| MM-kilpailut  | MM-kilpailut  | MM-kilpailut  |  |
|  Hopeaa | Lontoo 2009 | hyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Volos 2006 | hevonen |  |
|  Kultaa | Berliini 2011 | permanto |  |
|  Kultaa | Montpellier 2012 | hyppy |  |
|  Hopeaa | Volos 2006 | joukkuekilpailu |  |
|  Hopeaa | Milano 2009 | hyppy |  |
|  Hopeaa | Berliini 2011 | kuusiottelu |  |
|  Hopeaa | Moskova 2013 | hyppy |  |
|  Pronssia | Amsterdam 2007 | hevonen |  |
|  Pronssia | Lausanne 2008 | joukkuekilpailu |  |
|  Pronssia | Birmingham 2010 | hyppy |  |
|  Pronssia | Montpellier 2012 | joukkuekilpailu |  |
Flavius Koczi (s. 26. elokuuta 1987 Reşiţa) on romanialainen telinevoimistelija ja Euroopan mestari.
Koczi saavutti hypyssä MM-hopeaa Lontoossa 2009. EM-kilpailuissa hän on voittanut kolme kultaa, Volosissa 2006 hevosella, Berliinissä 2011 permannolla ja Montpellier’ssa 2012 hypyssä. Yhteensä Koczilla on yksitoista EM-mitalia. Pekingin kesäolympialaisissa 2008 hän oli hypyn ja joukkuekilpailun seitsemäs sekä kuusiottelun 18:s, Lontoon kesäolympialaisissa 2012 hevosen ja hypyn seitsemäs.
Arnljot Gelline

Arnljot Gelline matkalla Jämtlannin halki kahden hiihtäjän kanssa.
Arnljot Gelline (k. 1030) oli ruotsalainen pakolainen ja rosvo Jämtlannin metsissä, päätä pitempi kaikkia muita miehiä. Hän rupesi 1030 Olavi Pyhän palvelukseen tämän mennessä Norjaan. Kuninkaan kehotukseen kastattaa itsensä hän vastasi: "Tähän saakka olen uskonut vain omaan voimaani ja kykyyni, mutta tämän jälkeen tahdon, kuningas, mieluummin uskoa sinuun" ja vastaanotti sitten kasteen. Pian sen jälkeen hän kaatui kuninkaan kanssa Stiklestadin taistelussa. Bjørnstjerne Bjørnson on kirjoittanut hänestä samannimisen runon.
Kirjallisuudessa

Bjørnstjerne Bjørnsonin runoelma Arnljot Gelline vuodelta 1870.
Victor Hugo Wickströmin romaani Arnliot Gällina vuodelta 1896.
Aksel Lindströmin romaani Rövaren vuodelta 1960, jossa Arnljot Gelline on päähenkilö.
Kirjallisuudessa > Näytelmiä

Wilhelm Peterson-Bergerin ooppera Arnljot vuodelta 1910, jota on vuodesta 1935 esitetty vuosittain puhenäytelmänä Frösönin saarella Arnljotlägdenissä.
Spelet om Heilag Olav, jota on esitetty vuosittain heinäkuussa vuodesta 1954 Norjassa Stiklestadissa. Arnljot kohtaa siinä kuningas Olavi Pyhän, ottaa kasteen ja taistelee hänen armeijassaan.
Finnair City Bus

Finnairin city-bussi Elielinaukiolla Helsingissä
Finnair City Bus oli Pohjolan Liikenteen liikennöimä linja-autolinja Helsingin keskustasta Helsinki-Vantaan lentoasemalle. Linja oli sopimusliikennettä yhdessä Finnairin kanssa. Reitillä käytetyt bussit olivat ulkopinnoiltaan Finnairin kulloisenkin brändi-ilmeen mukaisia.
Historiaa

1970-luvulla Helsingin keskustan ja lentoaseman välistä liikennettä hoitivat Finnairin väreihin maalatut Postin linja-autot, kunnes toiminta siirtyi vuoden 1978 alusta Pohjolan Liikenteelle osana tappiota tuottaneen postiautotoiminnan alasajoa. Bussit käyttivät Hotelli InterContinentalin viereen rakennettua maanalaista Töölönkadun terminaalia vuodesta 1971 vuoteen 1989, kunnes Pohjolan Liikenteen uudet korkeammat bussit eivät sinne enää mahtuneet vaan siirtyivät ulkopysäkeille.. Vuonna 1987 Finnair otti käyttöön Asema-aukion uuden City Terminalin, josta lentokenttäbussit yhä kulkivat kentälle Töölönkadun kautta. Kesäkuun 1992 alussa lentokenttäbussin reittiä muutettiin kulkemaan myös Pasilan rautatieaseman kautta, jotta junalla muualta Suomesta saapuville lentomatkustajille järjestyi päärautatieasemaa nopeampi vaihtoyhteys Helsinki-Vantaalle. Tästä kuitenkin luovuttiin jo saman vuoden lopussa vähäisen tarpeen ja kulkua hidastaneiden ruuhkien vuoksi. Vuosituhannen vaihteen paikkeilla lähtöpaikka siirtyi Asema-aukiolta Finnairin rakennuksen pohjoispuolen uudelle Elielinaukiolle.
Viimeisinä vuosina bussi pysähtyi Elielinaukion jälkeen Hesperianpuiston pysäkillä ja tarvittaessa myös pikavuoropysäkeillä reitillä Mannerheimintie–Helsinginkatu–Sturenkatu–Mäkelänkatu–Tuusulantie. Matka-aika Finnair City Busilla matkustettaessa oli noin 30 minuuttia. Kehäradan valmistuttua vuonna 2015 Helsingin Sanomat testasi nopeinta yhteyttä Helsingin keskustasta lentoasemalle. Finnair City Bus osoittautui 15 minuuttia ja taksi 20 minuuttia kehäradan junaa nopeammaksi.
Finnair City Bus laitettiin tauolle koronapandemian vähennettyä lentoliikennettä keväällä 2020. Saman vuoden syksyllä Pohjolan Liikenne tiedotti lakkauttavansa linjan kokonaan. Linja ajoi viimeisen kerran 22. maaliskuuta 2020.
Finnair City Busiin kävi lippu, jonka saattoi ostaa kuljettajalta tai verkkokaupasta. Lippu ostettiin joko rahalla tai Finnair Plus -pisteillä. Liput maksoivat verkkokaupasta ostettuna aikuiselle 6,80 euroa ja 7–17-vuotiaalle 3,40 euroa. Kuljettajalta ostaessa liput olivat kymmenen senttiä kalliimpia.
Pysäkit

Matkalla lentoasemalta Helsinkiin linja-auto pysähtyi pyydettäessä seuraavilla pysäkeillä:
Vantaa:
Terminaali 2
Finnairin pääkonttori
Helsinki:
Käskynhaltijantie
Käpylän asema
Käpylänaukio
Koskelantie
Pyöräilystadion
Mäkelänrinne
Hattulantie
Elimäenkatu
Porvoonkatu
Linnanmäki
Ooppera
Hesperianpuisto
Elielinaukio
Lähde:
Euro Domino

Euro Domino -lippu
Euro Domino oli maakohtainen junalippu, joka oikeutti lipun tyypistä riippuen 3-8 päivän matkustamiseen lipun ostajan valitseman maan junilla kuukauden aikana. Euro Domino -maita olivat Alankomaat, Belgia, Bulgaria, Irlanti, Iso-Britannia, Itävalta, Kreikka, Kroatia, Luxemburg, Makedonia, Marokko, Norja, Portugali, Puola, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, Tšekki, Turkki, Unkari ja Venäjä. Lisäksi Euro Domino -lipun saattoi ostaa laivayhtiö Attican reiteille.
Euro Domino -lipun hinta määräytyi matkapäivien määrän, matkakohteen (maan), lipun ostajan iän sekä matkustusluokan mukaan. Lapset saivat normaaleista lippujen hinnoista n. 50 %:n alennuksen, seniorit (60+ v.) n. 15 %:n alennuksen ja nuoret (alle 26 v.) n. 25 %:n alennuksen 2. luokan hinnoista.
Euro Domino -lippujen myynti päättyi 31. maaliskuuta 2007 ja sen korvasi maakohtainen Interrail -kortti.  (Arkistoitu – Internet Archive)
Aiheesta muualla

VR:n Euro Domino -sivut (Arkistoitu – Internet Archive)
EuroDomino.com (Arkistoitu – Internet Archive)
Fenestrulina farnsworthi

| Fenestrulina farnsworthi> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sammaleläimet Bryozoa
Luokka::  Gymnolaemata
Lahko::  Cheilostomatida
Yläheimo::  Schizoporelloidea
Heimo::  Fenestrulinidae
Suku::  Fenestrulina
Laji::  farnsworthi
Kaksiosainen nimi
 Fenestrulina farnsworthi  Soule, Soule ja Chaney, 1995 
Infobox OKNimi-testi OK: 
Fenestrulina farnsworthi on Fenestrulina-sukuun ja Fenestrulinidae-heimoon kuuluva sammaleläinlaji. Tieteellisen nimen sille antoivat ensimmäisinä Soule, Soule ja Chaneyselvennä vuonna 1995. Sillä ei ole alalajeja.
Kirjallisuutta

Soule, D. F.; Soule, J. D.; Chaney, H. W.: ​Taxonomic Atlas of the benthic fauna of the Santa Maria Basin and western Santa Barbara Channel. The Bryozoa.  Irene McCulloch Foundation Monograph Series, Number 2. Hancock Insitute of Marine Studies, University of Southern California, Los Angeles, 1995.
Atlas Air

| Atlas Air |
| --- | --- |

 IATA: 5Y  –  ICAO: GTI 
Kutsukoodi:  GIANT
Perustettu:  1992
Laivaston koko:  98
Emoyhtiö:  Atlas Air Worldwide Holdings
Yhtiön sivut:  www.atlasair.com
Atlas Air (IATA: 5Y, ICAO: GTI, kutsukoodi: GIANT) on yhdysvaltalainen rahtilentoyhtiö, joka tarjoaa lentopalveluita ympäri maailmaa. Rahtilentojen lisäksi Atlas Air vuokraa koneitaan ja palveluitaan muille yhtiöille ja on vuodesta 2010 lentänyt tilauslentoja myös matkustajakoneilla. Se on perustettu vuonna 1992.
Laivasto

Heinäkuussa 2024 Atlas Airin laivastoon kuului kaikkiaan 98 lentokonetta, joista kymmenen matkustajakoneita.
8 Boeing 737-800BCF
5 Boeing 747-400 (matkustajakoneita)
2 Boeing 747-400BCF
2 Boeing 747-400BDSF
2 Boeing 747-400ERF
33 Boeing 747-400F
4 Boeing 747-400LCF Dreamlifter
10 Boeing 747-8F
5 Boeing 767-300ER (matkustajakoneita)
8 Boeing 767-300ER BCF
12 Boeing 767-300ER BDSF
7 Boeing 777F (2 tilauksessa)
Atlas Airin Boeing 747-400F.
Bellevue (Washington)

| City of Bellevue |
| --- | --- |
 Downtown Park ja Bellevuen taivaanrantaa
 Bellevuen ja Kingin piirikunnan sijainti Washingtonissa
 City of Bellevue
 Koordinaatit: 47°35′51″N, 122°9′33″W 
Valtio:  Yhdysvallat
Osavaltio:  Washington
Piirikunta:  King
Perustettu:  1953
Hallinto:  
 – Hallinnon tyyppi:  kaupunki
 – Pormestari:  Don Davidson
Pinta-ala:  
 – Kokonaispinta-ala:  87.8 km²
 – Maa:  79.6 km²
 – Josta vettä:  8.2 km² (9,3 %)
Korkeus:  26 m
Väkiluku (2007):  121 347
 – Väestötiheys:  1524.5 as./km²
 – Metropolialue:  3 309 347
Aikavyöhyke:  UTC−8
 – Kesäaika:  UTC−7
Postinumero:  98004–98009, 98015
Suuntanumero(t):  425
 
 bellevuewa.gov 
Infobox OKVirheellinen NIMI-arvo: 
Bellevue [ˈbɛlvjuː] on kaupunki Kingin piirikunnassa Washingtonin osavaltiossa Yhdysvalloissa. Se sijaitsee Lake Washingtonin itärannalla vastapäätä osavaltion suurinta kaupunkia Seattlea. Kaupungin väkiluku on 121 347 (2007 arvio), ja se on osa Seattle–Tacoma–Bellevue-metropolialuetta, jolla on yli 3 miljoonaa asukasta.
Sanat ”belle” ja ”vue” ovat ranskaa ja tarkoittavat ”kaunista näkymää”.
Historiaa

Lake Washingtonin ja pienemmän Lake Sammamishin välinen alue, jolla kaupunki nykyään sijaitsee, oli vielä 1800-luvulla metsäinen ja harvaan asutettu. Vuonna 1867 Coal Creekistä, Bellevuen nykyisen eteläisen naapurikaupungin Newcastlen lähistöltä, löydettiin kivihiiltä ja vuonna 1869 alueella tehtiin suuria valtauksia, minkä myötä väkiluku alkoi kasvaa. Alueelle muutti myös sisällissodan veteraaneja, joille myönnettiin sieltä tiluksia kiitokseksi asepalveluksestaan. Metsänhakkuusta tuli toinen alueen elinkeino uusien asukkaiden raivatessa maata tiloilleen. Näihin aikoihin alueelle rakennettiin postitoimisto ja koulurakennus. Bellevueksi alue nimettiin 1880-luvulla, mutta nimen tarkka alkuperä ei ole tiedossa.
Vuosisadan vaihteessa Bellevuessa kukoisti maatalous viljavan maaperän ja alueelle muuttaneiden japanilaisten siirtolaisten työn ansiosta. Maanviljelijät matkustivat Seattleen ja Northern Pacific Railwayn laajennuttua kauemmaksikin myymään hedelmiä ja vihanneksia. Vuonna 1925 järjestettiin ensimmäinen Bellevuen mansikkafestivaali.
Ensimmäinen silta (nykyinen Lacey V. Murrow Memorial Bridge) Lake Washingtonin yli Seattleen valmistui vuonna 1940, mikä toi alueelle jälleen lisää uusia asukkaita ja Bellevue alkoi muuttua maalaisyhteisöstä esikaupunkimaisemmaksi. Yhdysvaltain liityttyä toiseen maailmansotaan Bellevuen merkittävä japanilaista alkuperää ollut väestö lähetettiin internointileireille. Sodan aikana rakennettiin vuonna 1946 avattu kauppakeskus Bellevue Square, joka houkuttelee nykyään yli 16 miljoonaa vuosittaista kävijää.
Bellevuen kaupunki perustettiin virallisesti vuonna 1953. Sittemmin siihen on liitetty ympäröiviä alueita ja alun perin Meydenbauer Bayn pohjukassa sijainnut 12 neliökilometrin kaupunki on kasvanut lähes 90 neliökilometrin kokoiseksi. Myös väkiluku on ollut voimakkaassa nousussa 1980-luvulta lähtien. Se on muuttunut esikaupungista pilvenpiirtäjien halkomaksi urbaaniksi teknologiakeskukseksi, ja useat yritykset muun muassa Microsoftin johdolla ovat siirtäneet toimintojaan sinne. Microsoftin nykyinen pääkonttori on Bellevuen naapurikaupungissa Redmondissa. CNNMoney.com sijoitti Bellevuen vuonna 2008 ensimmäiseksi 100 parasta paikkaa elää ja yrittää -listallaan.
Väestö

US Census Bureaun vuonna 2000 suorittamassa väestönlaskennassa Bellevuessa oli 109 569 asukasta, 45 836 kotitaloutta ja 29 069 perhettä. Väestötiheys oli 1 375,8 asukasta per neliökilometri.
Asukkaista 74,3 prosenttia oli rodultaan valkoisia, 2,0 prosenttia mustia tai afroamerikkalaisia, 0,3 prosenttia Amerikan alkuperäisasukkaita, 17,4 aasialaisia, 0,2 prosenttia Tyynenmeren saarten alkuperäisasukkaita, 2,5 prosenttia johonkin muuhun rotuun kuuluvia ja 3,2 kahteen tai useampaan rotuun kuuluvia. Latinoja oli rodusta riippumatta 5,3 prosenttia asukkaista. Yhdysvaltain ulkopuolella oli syntynyt 24,5 prosenttia asukkaista.
Asukkaista 49,6 prosenttia oli sukupuoleltaan miehiä ja 50,4 prosenttia naisia. Asukkaista 21,1 prosenttia oli iältään alle 18-vuotiaita ja 13,4 prosenttia 65-vuotiaita tai vanhempia. Mediaani-ikä oli 38,2 vuotta. Keskimääräiset ansiotulot olivat 36 905 dollaria ja 5,7 prosenttia väestöstä eli köyhyysrajan alapuolella.
Suhteuttamalla väkivaltarikosten määrä asukaslukuun Bellevue oli vuonna 2006 Yhdysvaltain 19. turvallisin kaupunki.
Aiheesta muualla

Kuvia tai muita tiedostoja aiheesta Bellevue Wikimedia Commonsissa
Kaupungin verkkosivusto (englanniksi)
Fenestron

Fenestron venäläisessä Kamov Ka-60 -helikopterissa.
Fenestron on helikopterin pyrstöroottorityyppi, joka ei ole tavanomaisesta peräroottorista poiketen avoin vaan on integroituna helikopterin pyrstöön. Perinteisessä peräroottorissa on 2–4 lapaa, mutta Fenestron-roottorissa on 8–18 pienempää lapaa, jotka ovat eri kulmissa, mikä pienentää roottorin toiminnasta aiheutuvaa melua.
Ensimmäisen Fenestronin kehitti ranskalainen Sud Aviation, joka on nykyään osa Airbus Helicoptersia, jonka tavaramerkki Fenestron on. Airbus Helicopters käyttääkin Fenestronia suurimmassa osassa helikoptereitaan. Fenestronin konsepti oli kehitetty jo aikaisemmin, ja sen kehitti brittiläinen yritys J. & G. Weir Ltd.
Termi Fenestron on otettu ranskan kielen pientä ikkunaa tarkoittavasta sanasta.
Aiheesta muualla

Kuvia tai muita tiedostoja aiheesta Fenestron Wikimedia Commonsissa
Aurgazyn piiri

| Aurgazyn piiri Аургазинский район Aurgazinski raion Ауырғазы районы Auyrğazy raiony |
| --- | --- |

 Lippu:  Vaakuna
 Piirin sijainti Baškortostanin kartalla
Perustettu:  1930
Pinta-ala:  2 014 km²
Väkiluku (2009):  37 400
Aurgazyn piiri (ven. Аургазинский район, Aurgazinski raion, baškiiriksi Ауырғазы районы, Auyrğazy raiony) on paikallinen itsehallintoalue Baškortostanin keskiosassa. Piirin hallinnollinen keskus Tolbazyn kylä sijaitsee 80 kilometriä tasavallan pääkaupungista Ufasta etelään. Piiri on perustettu 1930. Piiri koostuu 22 maalaiskunnasta, joissa on yhteensä 141 kylää.
Aurgazyn piirin pinta-ala on 2 014 km². Vuonna 2009 piirin asukasluku oli noin 37 400 ja asukastiheys 18,5 asukasta/km². Vuonna 2002 suurimmat etniset ryhmät olivat tataarit (43,3 prosenttia), tšuvassit (30,1 prosenttia) ja  baškiirit (17,3 prosenttia).
Aiheesta muualla

Wikimedia Commonsissa on kuvia tai muita tiedostoja aiheesta .
Piirin sivusto (venäjäksi)
Abzelilovo • 
Agidel • 
Alšejevsk • 
Arhangel • 
Askino • 
Aurgazy • 
Baimak • 
Bakaly • 
Baltatševo • 
Belebei • 
Belokatai • 
Beloretsk • 
Birsk • 
Bižbuljak • 
Blagovar • 
Blagoveštšensk • 
Burajevo • 
Burzjansk • 
Buzdjak • 
Davlekanovo • 
Djurtjul • 
Duvan • 
Fjodorovka • 
Gafur • 
Haibullino • 
Iglino • 
Iliševo • 
Išimbai • 
Janaul • 
Kaltasy • 
Karaidel • 
Karmaskaly • 
Kig • 
Krasnokamsk • 
Kugartš • 
Kujurgasy • 
Kumertau • 
Kušnarenkovo • 
Jermekejevo • 
Meleuz • 
Metšetlino • 
Mežgorje • 
Mijak • 
Miškino • 
Neftekamsk • 
Nurimanov • 
Oktjabrski • 
Salavat • 
Salavat • 
Šaran • 
Sibai • 
Sterlibaševo • 
Sterlitamak • 
Sterlitamak • 
Tatyšly • 
Tšekmaruš • 
Tšišmy • 
Tuimazy • 
Ufa • 
Ufa • 
Utšaly • 
Zialiar • 
Ziantšur
Fenestra

| Fenestra Oy |
| --- | --- |
Yritysmuoto:  osakeyhtiö
Perustettu:  1992
Lakkautettu:  2014
Tuotteet:  ikkunat ja ovet
Liikevaihto:  92 milj. € (2012)
Henkilöstö:  412 (2013)
Omistaja:  Nordea Pohjola Pankki Martti Paloheimo
Infobox OKVirheellinen NIMI-arvo: 
Fenestra Oy oli suomalainen ikkuna- ja ovivalmistaja, joka perustettiin 1992 ja haettiin konkurssiin tammikuussa 2014. Fenestra-merkin käyttöä jatkoi Viron-tytäryhtiö, joka kertoi maaliskuussa 2019 laajentavansa tuotantoaan Viron Harjumaasta Suomen Loimaalle ostettuaan sieltä Domus-yhtiöiden entisen tehtaan.
Fenestra syntyi vuonna 1992, kun Paloheimon ikkunateollisuus ja Rakennusliike Puolimatkan Parma-ikkunat yhdistettiin. Fenestra siirtyi 1997 kokonaan Paloheimolle, joka kuitenkin luopui kaikesta teollisuudestaan 2000-luvulla. Fenestra kuului 1990-luvulla Pohjoismaiden suurimpiin ikkunoiden ja parvekeovien valmistajiin. Fenestra valmisti noin 250 000 ikkunayksikköä ja noin 330 000 ovea vuosittain.
Vuonna 2012 Fenestra Groupin liikevaihto oli 92 miljoonaa euroa. Vuonna 2013 Fenestralla oli Suomessa 335 ja Virossa 77 työntekijää. Vuonna 2012 Fenestra lakkautti Forssan-tehtaansa, mikä merkitsi 106 työntekijän irtisanomista. Vuonna 2013 yritys myi sisäoviliiketoimintansa ja sen mukana Alavudella ja Posiolla toimineet tehtaansa Taaleritehtaan omistamalle Mattiovelle. Fenestran Viitasaaren-tehtaan osti konkurssipesältä Kaskipuu Oy. Fenestran muut tehtaat toimivat Kuopiossa ja Tallinnassa.
Fenestra Groupin omistajina toimivat yhtiön päärahoittajat Nordea ja Pohjola Pankki sekä Martti Paloheimo.
”Uusi” Fenestra

Konkurssin yhteydessä Viron Fenestran osti sen toimiva johto ja jatkoi ikkunatuotantoa Fenestra-tuotemerkillä tehtaassaan Harjumaassa. Vuonna 2019 enemmistön (60 %) tästä yrityksestä omisti baltialainen sijoitusrahasto Livonia Partners. Maaliskuussa 2019 yritys kertoi ostavansa Domus-yhtiöiden konkurssipesältä Loimaan-tehtaan ja laajentavansa ikkunatuotantoa Virosta sinne.
Balin vaakuna

Balin vaakuna.
Balin vaakuna on Indonesian Balin provinssin tunnus. Vaakunassa on sinisellä täytevärillä oleva viisikulmio, jonka sisässä on kuvattuna temppeli, jonka yläpuolella on tähti joka symboloi korkeinta jumaluutta. Temppelissä on kuvattuna barong, balilainen perinteinen naamio. Barong on balilaisissa kansantaruissa hyvä henki, joka suojelee kylää. Temppelin alapuolella on ketju joka kuvaa yhtenäisyyttä. Ketjun alapuolella on lootuksenkukka, jota kehystää Balin kulttuuria kuvaava kuvio kipas. Riisi ja puuvilla temppelin kummallakin sivulla kuvastavat vaurautta. Temppelin alapuolella oleva teksti Bali Dwipa Jaya tarkoittaa kunniakasta Balin saarta. Vaakuna on kuvattuna myös Balin lipussa.
Faceless Days

| Faceless Days Havana Black |
| --- | --- | --- |

Studioalbumin tiedot
 Äänitetty : 1987, Soundvision, Helsinki
 Julkaistu: 1987
 Formaatti: CD, LP
 Tuottaja(t): The Dynamic Duo
 Tyylilaji: hard rock
 Levy-yhtiö: EMI Finland (50999 699523 2 6)
Havana Blackin muut julkaisut
|   | Faceless Days 1987 | Indian Warrior 1988 |
Faceless Days on suomalaisen rock-yhtye Havana Blacksin esikoisalbumi vuodelta 1987.
Kappaleet > Kappaleet

Café Interpol – 1.57 (säv. Hannu Leidén)
Sheila – 3.45 (säv. Leidén, Risto Hankala)
Bad Rhythm – 3.16 (säv. Leidén, Markku Heiskanen, Tom Roudi)
Oh Well – 4.20 (säv. Peter Green)
Love Is a Lie – 4.50 (säv. Leidén, Hankala)
Trashtown – 3.44 (säv. Leidén, Kari Pakkanen, Heiskanen,  Hankala, Roudi)
Backway – 3.23 (säv. Leidén, Pakkanen, Heiskanen, Hankala)
Night-Time – 5.05 (säv. Leidén, Pakkanen, Heiskanen, Hankala)
Guts – 3.23 (säv. Leidén, Pakkanen, Heiskanen, Hankala, Roudi)
Faceless Days – 3.13 (säv. Leidén)
Kappaleet > 2009 CD-julkaisun bonuskappaleet

I Walk This Road – 4.05
Lauders Scottch – 3.40
Kokoonpano

Hannu Leidén – kitara, laulu
Markku ”Crazy” Heiskanen – kitara
Kari ”Paku” Pakkanen – rummut
Risto ”Rehti” Hankala – basso
Kokoonpano > Sessiomuusikot

Seppo Kantonen – piano
Jukka Mäkinen – sitar
Aiheesta muualla

Faceless Days discogs.com -sivustolla
Albumi Fono.fi:in tietokannassa
Forester

Forester tarkoittaa muun muassa seuraavia:
C. S. Forester, englantilaisen kirjailijan Cecil Louis Troughton Smith kirjailijanimi
HMS Forester (1657), 22-tykkinen alus
HMS Forester (1693), 7-tykkinen pursi
HMS Forester (1748), 4-tykkinen pursi
HMS Forester (1794), 4-tykkinen tykkivene
HMS Forester (1806), 18-tykkinen Cruizer-luokan prikisluuppi
HMS Forester (1832), 10-tykkinen Cherokee-luokan prikisluuppi
HMS Forester (1856), Albacore-luokan puinen potkurilla varustettu tykkivene
HMS Forester (1877), tykkivene
HMS Forester (1911), Acheron-luokan hävittäjä
HMS Forester (H74), F-luokan hävittäjä
Forever

Forever voi tarkoittaa muun muassa:
Forever, yhdysvaltalainen televisiosarja
Forever, Memory Gardenin albumi vuodelta 1997
Forever, Puff Daddyn albumi vuodelta 1999
Forever, Spice Girlsin albumi vuodelta 2000
Forever, Crackerin albumi vuodelta 2002
Forever, punkyhtye Perkeleen albumi vuodelta 2010
Forever, DJ Polarsoulin albumi vuodelta 2016
Forever, Bon Jovin albumi vuodelta 2024
”Forever”, Kissin kappale vuodelta 1989
”Forever”, As I Lay Dyingin kappale vuodelta 2003
”Forever”, Alekseevin kappale, Valko-Venäjän edustaja Eurovision laulukilpailussa 2018
Forever, suomalainen liikuntakeskusketju.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Forever”, voi hakea sivunnimihaulla, laajalla sivunnimihaulla tai tekstihaulla.